Следващата година Антиох превзема Кипър и навлиза отново в Египет, превзема делтата на Нил, влиза в Мемфис и тръгва към Александрия. На 22 юни 168 пр.н.е. римляните побеждават македоните в битката при Пидна и Третата македонска война завършва. Антиох не успява да завърши похода си. Рим изпраща делегация в Египет с Гай Попилий Ленат, която се среща с Антиох в "Eleusis" при Александрия. В началото на юли 168 пр.н.е. Попилий дава ултиматума на Рим на Антиох без да го поздрави. Антиох иска да си помисли, но заобиколен в кръг от делегатите, трябва да приеме искането веднага да прекрати войната. На 30 юли 168 пр.н.е. Антиох напуска с кораб от Пелузиум Египет. Малко по-късно римска делегация насила успява да получи обратно остров Кипър. След „денят в "Eleusis"“ Египет принадлежи на Рим.